#
Caracteristici avansate ale Interface

Acum că putem construi și partaja o interfață de bază, să explorăm câteva caracteristici mai avansate precum starea și interpretarea.

###
Folosirea stării pentru a persista datele

Gradio are suport pentru starea sesiunii, unde datele persistă prin multiple trimiteri într-o încărcare de pagină. Starea sesiunii este utilă pentru construirea demo-urilor, de exemplu, chatbot-uri unde doriți să persistați datele pe măsură ce utilizatorul interacționează cu modelul. Rețineți că starea sesiunii nu partajează datele între diferiți utilizatori ai modelului dvs.

Pentru a stoca date într-o stare de sesiune, trebuie să faceți trei lucruri:

1. Transmiteți un parametru suplimentar în funcția dvs., care reprezintă starea interfeței.
2. La sfârșitul funcției, returnați valoarea actualizată a stării ca o valoare de returnare suplimentară.
3. Adăugați componentele de intrare ‘state’ și ieșire ‘state’ când creați `Interface`-ul dvs.

Vedeți exemplul de chatbot de mai jos:

    import random

    import gradio as gr

    def chat(message, history):
        history = history or []
        if message.startswith("How many"):
            response = random.randint(1, 10)
        elif message.startswith("How"):
            response = random.choice(["Great", "Good", "Okay", "Bad"])
        elif message.startswith("Where"):
            response = random.choice(["Here", "There", "Somewhere"])
        else:
            response = "I don't know"
        history.append((message, response))
        return history, history

    iface = gr.Interface(
        chat,
        ["text", "state"],
        ["chatbot", "state"],
        allow_screenshot=False,
        allow_flagging="never",
    )
    iface.launch()

Observați cum starea componentei de ieșire persistă prin trimiteri. Notă: puteți transmite o valoare implicită la parametrul state, care este folosită ca valoarea inițială a stării.

###
Folosirea interpretării pentru a înțelege predicțiile

Majoritatea modelelor de machine learning sunt cutii negre și logica internă a funcției este ascunsă de utilizatorul final. Pentru a încuraja transparența, am făcut foarte ușor să adăugați interpretare la modelul dvs. prin simpla setare a cuvântului cheie interpretation în clasa Interface la default. Aceasta permite utilizatorilor dvs. să înțeleagă ce părți ale intrării sunt responsabile pentru ieșire. Aruncați o privire la interfața simplă de mai jos care arată un clasificator de imagini care include și interpretare:

    import requests
    import tensorflow as tf

    import gradio as gr

    inception_net = tf.keras.applications.MobileNetV2()  # load the model

    # Download human-readable labels for ImageNet.
    response = requests.get("https://git.io/JJkYN")
    labels = response.text.split("\n")

    def classify_image(inp):
        inp = inp.reshape((-1, 224, 224, 3))
        inp = tf.keras.applications.mobilenet_v2.preprocess_input(inp)
        prediction = inception_net.predict(inp).flatten()
        return {labels[i]: float(prediction[i]) for i in range(1000)}

    image = gr.Image(shape=(224, 224))
    label = gr.Label(num_top_classes=3)

    title = "Gradio Image Classifiction + Interpretation Example"
    gr.Interface(
        fn=classify_image, inputs=image, outputs=label, interpretation="default", title=title
    ).launch()

Testați funcția de interpretare prin trimiterea unei intrări apoi făcând clic pe Interpret sub componenta de ieșire.

Pe lângă metoda de interpretare implicită pe care o oferă Gradio, puteți specifica și `shap` pentru parametrul `interpretation` și să setați parametrul `num_shap`. Aceasta folosește interpretarea bazată pe Shapley, despre care puteți citi mai multe aici. În final, puteți transmite și propria funcție de interpretare în parametrul `interpretation`. Vedeți un exemplu în pagina de început a Gradio aici.

Aceasta încheie explorarea noastră profundă a clasei `Interface` din Gradio. Așa cum am văzut, această clasă face simplu să creați demo-uri de machine learning în câteva linii de cod Python. Cu toate acestea, uneori veți dori să personalizați demo-ul prin schimbarea layout-ului sau înlănțuirea mai multor funcții de predicție împreună. Nu ar fi frumos dacă am putea cumva să împărțim `Interface`-ul în “blocuri” personalizabile? Din fericire, se poate! Aceasta este tema secțiunii finale.

< > Update on GitHub